A Magyar Kajak-kenu Szövetség hagyományos évzáró ünnepségén vehettek részt szakosztályunk tagjai. Idén azok voltak hivatalosak, akik 2017-ben, vagy az azt megelőző '7-re végződő években vettek részt világversenyen és tértek haza dobogós helyezéssel.
Aktív versenyzőink és edzőink mellett részt vett az ünnepségen a 2007-es Maraton Világbajnokságon K-2-ben 2. helyezett Faldum Bereniké, valamint egyik jelenlegi edzőnk, Barócsi Andrea is, aki az 1997-es Világbajnokságon K-4 500 m-en 2., az Európa-bajnokságon K-2 1000 m-en 2. lett.
Az "Év Felfedezettje" díjban részesült Biben Karina, aki az idei évben az ifjúsági Európa-bajnokságról és az ifjúsági síkvízi Világbajnokságról is két aranyéremmél térhetett haza.
Ezúton is gratulálunk mindenkinek az idei nagyszerű eredménekhez!